На основу члана 102. став 3. и члана 104. став 3. Статута општине Бач („Службени лист општине Бач, број: 2/2019), члана 15. Одлуке о општим актима општине Бач за које јеобавезна јавна расправа при доношењу (Службени лист општине Бач, бр. 9/2019) Општинско веће општине Бач , на предлог Одељења за буџет и финансије Општинске управе Бач, на 2. седници одржаној дана 18.09.2020. године доноси

**ПРОГРАМ ЈАВНЕ РАСПРАВЕ**

**О НАЦРТУ ОДЛУКЕ О РЕБАЛАНСУ БУЏЕТА ОПШТИНЕ БАЧ ЗА 2020. ГОДИНУ**

 1. У поступку припреме буџета општине Бач, Општинско веће општине Бач спроводи јавну расправу о Нацрту Одлуке о ребалансу буџета општине Бач за 2020. годину (у даљем тексту: Нацрт одлуке).

 2. Јавна расправа о Нацрту одлуке биће одржана у периоду од 19. септембра до 03. октобра 2020. године.

 3. Учесници у јавној расправи су представници јавног прдузећа, установа, организација и служби чији је оснивач општина Бач, заинтересовани грађани, правна лица и друге заинтересоване стране.

 4. Програм јавне расправе о Нацрту одлуке са Нацртом одлуке објављује се на интернет страници Општине Бач : www. bac. rs .

 5. Примедбе и предлози достављају се на е-mail: anna.gutesa@bac.rs или поштом на адресу: Општинска управа Бач, одељење за буџет и финансије, н/р Анна Гутеша, Бач, Трг др Зорана Ђинђића бр. 2.

 6. Нацрта Одлуке биће представљен на Округлом столу, који ће се одржати 29. септембра 2020. године у Бачу, у малој сали зграде Народне библиотеке „Вук Караџић“ Бач са почетком у 11:00 часова.

 7. По окончању јавне расправе Одељење за буџет и финансије Општинске управе Бач ће анализирати све примедбе, предлоге и сугестије у јавној расправи и на основу тога сачинити извештај о одржаној јавној расправи и исти доставити Општинском већу општине Бач и објавити на интернет страници Општине Бач.

ОПШТИНСКО ВЕЋЕ ОПШТИНЕ БАЧ

Број:020-3-116/2020-II

Дана: 18. септембра 2020. године

 Председавајући Општинског већа

 Председник општине Бач

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Др Стева Панић с.р.